Hatari

Hatari er íslensk hljómsveit (eða margmiðlunarverkefni) sem var stofnuð árið 2015. Sveitin flytur raftónlist/iðnaðarteknó, með ádeilutexta og líflega sviðsframkomu með BDSM-ívafi. Fyrst kom sveitin saman á Iceland Airwaves árið 2016. Hatari var valin besta tónleikahljómsveit ársins 2017 af tímaritinu Reykjavík Grapevine.

Hugðarefni sveitarinnar eru að eigin sögn: Dauðinn, umbylting á samfélagi manna, tilgerðin sem felst í mannlegri tilveru, neyslusamfélagið og heimsendir.Hatari afhjúpa svikamyllu hversdagsins Rúv, skoðað 2. mars, 2019.

 Saga 
Upphaf
Einar Stefánsson sem hafði lært trommuleik kynntist Klemens Hannigan í menntaskóla í Belgíu. Þeir fóru að leika sér í upptökuveri þar. Það varð grunnurinn að því sem varð indí-hljómsveitin Kjurr sem keppti í Músíktilraunum 2013. „Blokkflautur eru versta uppfinning mannsins“ Rúv, sótt 8/10 2023 Matthías Tryggvason er frændi Klemens og hófu þeir síðar að semja raftónlist. Það varð að Hatara. Árið 2016 spilaði sveitin á tónleikahátíðum eins og Eistnaflug, LungA, Norðanpaunk og Iceland Airwaves. Stuttskífan Svikamylla kom út árið eftir og gerði sveitin myndbönd við nokkur laga á plötunni.

 Söngvakeppni evrópskra sjónvarpsstöðva 
Árið 2019 vann Hatari forkeppni Söngvakeppni evrópskra sjónvarpsstöðva á Íslandi með lagið „Hatrið mun sigra“.Hatari vann Söngvakeppnina Vísir, skoðað 3. mars, 2019 Hljómsveitin hélt út til Ísraels og vakti þar talsverða athygli. Þrír dansarar komu fram með hópnum. Hatara voru settar línur af framkvæmdastjóra Söngvakeppninnar að ganga ekki of langt í pólitískum yfirlýsingum. 

Hatari endaði í 10. sæti í keppninni. Þegar stigagjöf áhorfenda var gefin dró hljómsveitin upp borða með palestínska fánanum. Í kjölfarið gaf sveitin út lag og myndband með samkynhneigðum palestínumanni, Bashar Murad.Nýt lag frá Hatara Rúv, skoðað 24. maí, 2019.

 Neyslutrans
Í janúar 2020 gaf sveitin út sína fyrstu breiðskífu, Neyslutrans og myndband fyrir smáskífuna „Engin miskunn“.Hatari heimtir alla Rúv, skoðað 21. feb, 2020. Sveitin hélt útgáfutónleika í Austurbæ og til stóð að halda á Evróputúrinn Europe Will Crumble með Cyber sem upphitunarhljómsveit. Það frestaðist vegna Covid.

 Breytingar 
Í júlí 2022 hefur Íris Tanja fyllt skarð fyrir Ástrós sem tók ekki þátt í nýlegum tónleikum vegna meðgöngu, en Andrean tók ekki þátt í tónleikaferðinni af persónulegum ástæðum.  

Í mars 2023 ákvað Mattías Haraldsson að yfirgefa hljómsveitina og einbeita sér að föðurhlutverkinu.Matti hættur í Hatara, klæðir sig úr leðurgallanum í pabbapeysuna  Fréttablaðið, sótt 4. mars 2023 Næsta mánuð gaf Klemens Hannigan út smáskífu sína „Never Loved Someone So Much“. Hatarinn Klemens sýnir á sér mjúkar hliðar Vísir, 23/4 2023  

Síðar á árinu tók Davíð Þór Katrínarson við sem söngvari. Davíð tekur auðmjúkur við keflinu af Matta í Hatara Mbl.is, sótt 12/2 2024 

 Meðlimir 
 Klemens Hannigan
 Einar Stefánsson
 Davíð Þór Katrínarson

 Dansarar 
 Sólbjört Sigurðardóttir
 Sigurður Andrean Sigurgeirsson
 Ástrós Guðjónsdóttir
 Ronja Mogensen
 Birta Ásmundsdóttir

 Fyrrum meðlimir 
 Mattías Haraldsson

 Ferðadansarar 

 Íris Tanja Flygenring

 Útgefið efni 
 Breiðskífur 
 Neyslutrans (2020)

 Stuttskífur 
 Neysluvara (2017)

 Smáskífur 
 „Ódýr“ (2017)
 „X“ (2017)
 „Spillingardans“ (2019)
 „Hatrið mun sigra“ (2019)
 „Klefi / Samed“ (2019)
 „Klámstrákur“ (2019)
 „Engin miskunn“ (2020)
 „Dansið eða deyið“ (2022)
 „Breadcrumbs“ (2024)
 Quantity Control (2025)
 Fuck You Look Good (2026)

 Tilvísanir 

 Tenglar 


Flokkur:Íslenskar hljómsveitir
Flokkur:Þátttakendur í söngvakeppni evrópskra sjónvarpsstöðva